Document ID: 32007R0671

NÕUKOGU MÄÄRUS (EÜ) nr 671/2007,
11. juuni 2007,
millega muudetakse määrust (EÜ) nr 1868/94, millega kehtestatakse kartulitärklise tootmise kvoodisüsteem
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artiklit 37,
võttes arvesse komisjoni ettepanekut,
võttes arvesse Euroopa Parlamendi arvamust, (1)
ning arvestades järgmist:
(1)
Nõukogu määruse (EÜ) nr 1868/94 (2) artikli 2 lõikega 3 on kehtestatud tootjaliikmesriikide kartulitärklise kvoodid 2005/2006. ja 2006/2007. turustusaastaks.
(2)
Määruse (EÜ) nr 1868/94 artikli 3 lõike 2 kohaselt jagatakse ühenduses kvoot komisjoni poolt nõukogule esitatud aruande alusel. Nõukogule esitatud aruande kohaselt tuleks tärkliseturu arenguanalüüsis võtta arvesse hiljutist suhkrusektori ühtse turukorralduse reformi. Suhkrureform oleks täielikult kohaldatav siiski etapiviisiliselt üleminekuperioodi jooksul. Kuni selguvad kõnealuse reformi esimesed mõjud kartulitärklise sektorile, tuleks 2006/2007. turustusaasta kvoote pikendada järgmiseks kaheks aastaks.
(3)
Tootjaliikmesriigid peaksid jagama oma kvoodi kaheks aastaks kõigi kartulitärklist tootvate ettevõtjate vahel 2006/2007. turustusaasta kvootide alusel.
(4)
Need kartulitärklist tootvate ettevõtjate poolt kasutatud kogused, mis ületasid 2006/2007. turustusaastaks eraldatud alamkvoote, tuleb vastavalt määruse (EÜ) nr 1868/94 artikli 6 lõikele 2 2007/2008. turustusaastal maha arvata.
(5)
Seepärast tuleks määrust (EÜ) nr 1868/94 vastavalt muuta,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 1868/94 muudetakse järgmiselt.
1.
Artiklid 2 ja 3 asendatakse järgmistega:
„Artikkel 2
1. Kartulitärklist tootvatele liikmesriikidele määratakse kvoodid 2007/2008. ja 2008/2009. turustusaastaks vastavalt lisale.
2. Lisas osutatud iga tootjaliikmesriik jagab oma kvoodi 2007/2008. ja 2008/2009. turustusaastaks kartulitärklist tootvate ettevõtjate vahel vastavalt igale ettevõtjale 2006/2007. turustusaastaks eraldatud alamkvoodile, võttes arvesse teise lõigu kohaldamist.
2007/2008. turustusaastaks igale ettevõtjale eraldatud alamkvoote kohandatakse, et võtta vastavalt artikli 6 lõikele 2 arvesse 2006/2007. turustusaasta jooksul kvoote ületanud koguseid.
Artikkel 3
Komisjon esitab nõukogule enne 1. jaanuari 2009 aruande kvoodisüsteemi toimimise kohta ühenduses koos asjakohaste ettepanekutega. Kõnealuses aruandes võetakse arvesse kartulitärklise- ja teraviljatärkliseturgude arengut.”
2.
Lisa asendatakse käesoleva määruse lisas esitatud tekstiga.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolevat määrust kohaldatakse alates 1. juulist 2007.
Käesolev määrus on tervikuna siduv ja vahetult kohaldatav kõikides liikmesriikides.
Luxembourg, 11. juuni 2007

Labels: 17
6